Heuristika 3: Alusta lihtsamast
Vanuseaste: 7.–9. klass
Meetod: Boaler, Toh
Kestus: 45 min
Autor: Kerdi Mihhailova (Teadur)
Tüüp: Näidistund
Tunni osad
	#
	Osa nimetus
	Tüüp
	Kestus
	Lühikirjeldus

	1
	Häälestus
	Ühine arutelu
	5 min
	Küsimus klassile: "Kuidas õpitakse jalgrattaga sõitma? Kas alustatakse kohe mäest alla sõites? Või kõigepealt tasasel maal?" Arutelu viiakse mõtteni, et uusi oskusi omandatakse sageli lihtsamate näidete kaudu. Õpetaja seob selle matemaatikaga: "Ka matemaatikas võib kõigepealt lahendada lihtsama variandi."

	2
	Avastusülesanne
	Individuaalne probleemilahendus
	10 min
	Mitu diagonaali on: nelinurgal? viisnurgal? kuusnurgal? seitsenurgal? Seejärel küsi: Aga mitu diagonaali on 25-tipulisel hulknurgal? Õpilased tõenäoliselt ei oska kohe vastata. Õpetaja ei anna valemit.

	3
	Ülesane avamine
	Ühine arutelu
	10 min
	Arutelu: Millest alustasid? Kas keegi alustas nelinurgast? Miks mitte kohe 25-tipulisest hulknurgast? Kas märkasid seaduspära? Koos täidetakse tabel ja siis arutatakse, kuidas tabel aitab edasi.

	4
	Heuristika sõnastamine
	Ühine arutelu
	2 min
	Koos sõnastatakse: "Kui ülesanne tundub liiga raske, lahenda kõigepealt lihtsam või väiksem juht."

	5
	Rakendamine
	Individuaalne harjutamine
	8 min
	lahendada ülesanne:"Mitmel erineval viisil saab ühendada 5 punkti sirglõikudega nii, et ükski sirglõik ei lõiku?"

	6
	Ülesande reflektsioon
	Ühine arutelu
	6 min
	Mis võimalused olid ülesande lahendamiseks? kas keegi lahendas alul ka lihtsama ülesande? kas lihtsam ülesanne aitas märgata seaduspära? Millal võiks seda võtet veel kasutada? kas nüüd saaks seda ka suurema punktide arvu ühendamiseks kasutada?

	7
	Lihtsama juhu tähtsus
	Refleksioon
	4 min
	Kuidas probleemi mõistmine, probleemi nähtavaks tegemine ja lihtsamast juhust alustamine on omavahel seotud etapid.


Kasutatav õppevara
Õppevara pole märgitud.
Kodutöö
Kodutööd pole määratud.

